club47031643
Алтай jерис бар болордо, угы-тöзис, тилис бистиҥ алтай болордо, тыш бÿдÿмис ле, ичи-бурыс ла, эди-каныс ла jÿрген jÿрÿмис ле бис алтай болорыста,  алтайлажып , Алтай Ак Jаҥысты jаҥданып jÿректер.
 Эрмектежип,  оҥдожып, бой-бойыска болужып jÿректер. Тескерлежип, öчöжип jÿрбектер.
Алтай уулдарыс бар болордо, эр болуп бÿдерде Алтайын корулап jÿрзин,  курчуулап jÿрзин. Бажын тöмöн тÿжÿрбезин, jеҥил jолдор бедиребезин. Ак jаҥын jаҥданып албатыга jартап, jол ачсын. Келер ÿйени сананып кöксин бек тутсын, анар- мынар, кей-кебизин  jÿрбезин.
 Айыл-jÿрт тöзöгöн болзо,бала-барказын алтай эдип чыдатсын, Алтай Кудайлу чыдатсан, Ак jаҥду чыдатсын, санаалу балдар болзын деп, Алтайыныҥ коручылдары  болуп  jааназын, Jер-Телекейди кайкадып, jер-Телекейге jаҥныҥ сöзин, Кудайдыҥ сöзин jетирзин.
 Кижилик оҥдозын деп, алтай албаты ар-бÿткениле тудуш деп, Ар-бÿткенле нак jÿрер керек деп. Ар-бÿткенди кичеп jÿрер керек деп. Ар-бÿткен jок бир де кижи, бир де тынду, неде де jÿрÿп болбос   деп. Öскö кудайлар тöгÿн деп,тирÿ эмес деп. 
Бис бой-бойыстаҥ камаанду. Курт-коҥыс jок, öлöн-чöп болбос, öлöҥ -чöп jок ,  куштар болбос, куштар jок аҥдар болбос, аҥдар jок кижи болбос.
  Алтай кыстар jÿгÿрÿжип, каткырып шалыр-малыр болбозын. Тоомjылу, байланып, ару-чек jÿрзин. Аракы,  таҥкыны колго до тутпазын. Алтай jонныҥ келер jÿрÿмин сананзын, келер чакты, келер öйди. 
  Тилденип улусты jамандабазын, коптожып, кайкажып jÿрбезин. Билер немени jартап берзин, билбес немени угып, оҥдоп jÿрзин.